Bouzett

Bouzett (, , ) və ya  — "Mario" franşizasının personajlarından Bouzerin azarkeş məhsulu olan, moe antropomorflaşdırılmış versiyası, hansı ki, istifadə etdiyi power-up sayəsində Şahzadə Piçə oxşayır. Personaj 19 sentyabr 2018-ci il tarixində Malayziya rəssamı "Ayyk92" tərəfindən internetdə yayımladığı bir komiks üçün yaradılmışdır. Bouzett tez bir zamanda qlobal populyarlıq əldə etmiş, ingilis və yapon dillərində onunla əlaqədar heşteqlər isə "Twitter" sosial şəbəkə platformasında trendə düşmüşdür. Bouzett tipik olaraq, buynuzları və kəskin köpək dişləri olan, iynəli boyunbağ, ona uyğun qolbağ və qara rəngli asqısız paltar geyən ağdərili sarışın bir qadın kimi təsvir olunur. Bir neçə Yaponiya rəssamı da personajı özlərinə uyğun bir şəkildə təsvir etmişdir. Bouzett mövzusunda olan bir konvensiyasının 2018-ci ilin oktyabr ayında keçirilməsi planlaşdırılırdı.

Trend jurnalistlərin diqqətini cəlb etmişdi və bunun uzunömürlülüyü onları təəccübləndirmişdi. Onlar düşünürdülər ki, bu trendin ömrünün belə uzun olmasına personajın xarici görünüşü və cəlbedici olması çox təsir göstərmişdir. Buna baxmayaraq, bəzi ehtimallara görə, azarkeşlər "Nintendo" şirkətinin sosial şəbəkə idarəçilərini təəccübləndirmək istəmişdir. Bəziləri qeyd etmişdir ki, ondan törəmiş incəsənət əsərlərinin hamısı yalnız pornoqrafik idi, digərləri isə trendin sağlamdüşüncəli tona malik olduğunu vurğulamışdır. Bouzettin populyarlığının kəskin şəkildə artması qısa bir müddət ərzində eyni üslubda və azarkeş məhsulu olan başqa personajların da yaradılmasına gətirib çıxarmışdır. Yaponiyada bu azarkeş məhsulu olan personajların Yaponiya müəlliflik hüquqları çərçivəsində qanuni olub-olmaması müzakirə səbəbinə çevrilmişdir.

 Zəmin 
1985-ci ildə "Nintendo" tərəfindən yaradılmış "Super Mario" platforma janrında olan uzunmüddətli bir videooyun seriyasıdır. oğurlanmış bir şahzadə olan Şahzadə Piçi əsas antaqonist Bouzerdən xilas etməsindən bəhs edir. Oyunçu irəliləyərkən onlar oyundaxili "power-up" əşyalarından istifadə edə bilərlər. Bu "power-up" əşyaları oyunçu personaja yeni bacarıqlar və ya formalar bəxş edir.

Əvvəlcədən yazılmış, 2018-ci ilin sentyabr ayında keçirilmiş "Nintendo Direct" prezentasiya efiri zamanı "Nintendo" şirkəti hazırladıqları "New Super Mario Bros. U" videooyununun "Nintendo Switch" üçün delyuks yenidən buraxılışının treylerini nümayiş etdirmişdilər. Bu treylerdə Toadett adlı yeni bir oynanıla bilən personaj və onun üçün özəl olan yeni bir "power-up" əşyası Super tac (Super Crown) göstərilmişdir. Bu "power-up" əşyasından istifadə edilən zaman Toadett Piçettə çevrilir. Piçett Şahzadə Piçin Toadettin saç üslubuna və digər fərqləndirici xüsusiyyətlərinə malik olan bir formasıdır.

Piçett personajı azarkeşlər arasında Super tac əşyasının oyun kainatı daxilində necə fəaliyyət göstərməsi ilə bağlı bəzi spekulyasiyalar və nəzəriyyələrin yaranmasına gətirib çıxarmışdır. Çox keçməmiş "Ayyk92" adlı rəssam "DeviantArt və "Twitter" platformasında dörd-panelli bir komiksi paylaşır və "Super tacın bəzi yeni qızğın loru" başlığını qeyd etmişdir. Komiksdə Şahzadə Piçə verdikləri mütəmadi evlilik təklifləri həmişə rədd edilməsi Mario və Bouzeri ruhdan salıb. Buna baxmayaraq, Mario ona təsəlli verərkən Bouzer əlində Super tac "power-up" əşyasının olduğunu göstərir. Komiksin axırıncı panelində göstərilir ki, Mario və Bouzer Piç ilə Luicinin yanından keçir, ancaq Bouzer artıq Piçə bənzəyən bir qadına çevrilib.

 İnternet fenomeni 

Adsız orijinal komiksdə "Bouzett" ingilisdilli azarkeşlər tərəfindən səsləndirilmişdi. Bu mövzu ilə əlaqədar bir heşteq "Twitter" sosial şəbəkəsində trendə girmiş, 150.000-dən çox qeydə səbəb olmuşdur. Çox keçməmiş, bu mövzuda müxtəlif azarkeşlər rəsmləri ortaya çıxmışdır. Bəziləri personaja daha tünd bir dəri rəngi və qırmızı saç rəngi vermişdir ki, bu da orijinal Bouzer personajının xarici görünüşünün xüsusiyyətləridir.

"Pornhub" və "YouPorn" pornoqrafik saytları personajın axtarışında müvafiq olaraq, 500.000 və 2900% artım nümayiş etdiklərini bildirmişdir. Bu, 2018-ci ilin axırında 34.600.000 axtarış ilə saytdakı ən çox axtarılan 9-cu termin olmuşdur. Personaj "Koopa-hime" () adı altında yaponiyalı "Twitter" istifadəçiləri arasında populyarlaşdırılmışdır. Bir neçə əhəmiyyətli Yaponiya rəssamları da personaj üçün rəsm əsərləri çəkmişdir. Bu rəssamlara "Street Fighter" və "Darkstalkers" videooyun seriyalarının dizayneri Akira Yasuda, "One-Punch Man" manqasının rəssamı Yusuke Murata, "Pop Team Epic" vebkomiksinin yaradıcısı Bkub Okava və "Miss Kobayashi's Dragon Maid" manqasının yaracısı "Coolkyoushinja" aiddir.

Personaja həsr olunmuş "Project Crown" tədbirin 27 oktyabr 2018-ci il tarixində keçirilməsi planlaşdırılmışdı. Bu tədbirdə azarkeşlər tərəfindən çəkilmiş rəsm əsərləri və kospleylər olacaqdı. Pornoqrafik istehsal şirkəti olan "Wood Rocket" 2018-ci ildə "Su səviyyəsindən daha yaş: Bouzett porno parodiyası" () pornoqrafik parodiya filmini istehsal etmişdir.

 Qəbul 
Bir neçə "IGN" yazıçısı "Nintendo Voice Chat" seqmentində fenomen haqqında uzun bir söhbət aparmışdılar. Brayan Altano fenomini "insanlara bir şeyə qıfıllanıblar və onlar ... tarixən saf olaraq tanınan bir şeyin şəhvətpərəst və ya saf olmayan versiyasını yaradıblar" deyərək təsvir edib və yaranan marağı fenomenin "Nintendo" şirkətinin sosial şəbəkə idarəçilərinin başı qarışdırması ilə əlaqələndirib. Keysi DeFreytas bununla razı olmayıb. O, personajın populyarlığının bir hissəsini Yaponiyada yayılan "bədheybət qız" trendi ilə əlaqələndirib. O qeyd edib ki, bəzi azarkeş komiksləri əslində yararlı idi, ancaq o, personajın adının Piçettin adı ilə yaranmış adlandırma konvensiyasına uyğun olmamasını tənqid etmişdir. "Kotaku" portalının yazıçısı Gita Cekson personaj üçün nəzərdə tutulmuş rəsm əsərlərinin həddindən artıq bol olmasını vurğulayıb. O "Bouzettin videooyun fendomunda necə də güclü bir kök salmasına görə təəccüblü" olduğunu demişdir. Tim Rocers ilə birgə çəkdiyi videoda o, hansısa bir trendin "Tvitteri bu qədər güclü vurması"nı görmədiyini və həm personaj, həm də ki orijinal rəssam üçün göstərilən güclü yapon dəstəyini qeyd edib. "Nintendo Life" portalının müəlliflərindən biri olan Aleks Olni trendin uzunömürlülüyünün onu təəccübləndirdiyini deyib. O, bunun səbəbi olaraq, "qaranlıq və seksi" olan bu fenomenin "Mario" mövzusu ilə əks bir şey olmasını göstərib. O həmçinin, fenomenin "Nintendo" tərəfindən yaradılan süjetə uyğun olmasının onun populyarlığına təsir göstərdiyini vurğulayıb.


"Esquire" jurnalının yazıçısı Don Nero personajı "dominadan ilhamlanmış" kimi təsvir etmişdir. Onun fikrinə görə, personajı Samus Aran və Lara Kroft ilə birlikdə qadın ixtiyarının pozitiv simvolu kimi qəbul etmək olar. Buna baxmayaraq, o, düşünmüşdür ki, rəsm əsərlərinin əksəriyyətinin "açıq-aşkar şəkildə kişilər üçün hazırlanmışdı və onlar ağıla "Dead or Alive Volleyball" oyununun seks kuklalarını gətirən dəhşətli dərəcədə çoxlu klişelərlə doludur". "Ars Technica" veb-saytının redaktoru Sem Maçkoveç personajın populyarlığının bir hissəsini onun Piç ilə əks varlıqlar olması ilə əlaqaləndirmişdir. O, qeyd edir ki, azarkeş əsərlərinin diqqət mərkəzində "daha çox qoluqüvvətli, daha az düzqamətli fiqur [...] Piçin daha az Barbi bədənli görünməsinə səbəb olur". "ComicBook" saytının mütəxəssisi Nik Valdes personaj haqqında yazmışdır ki, "Piçin dizaynının şirin əlamətləri ilə Bouzerin daha iti tükləri və iti quyruğunun kombinasiyadır. Bu isə onu iki personajın məftunedici rəssamların azarkeşlərə çatdırdığı amalqaması edir". Buna baxmayaraq, o, bəzi azarkeşlər rəsm əsərlərinin müfəssəl təbiətindən çəkinmişdir. "The Daily Dot" portalının yazıçısı Ana Valens personajın geniş auditoriyasını, eləcə də transgender qadınlara bənzər bir fiqur olmasını qeyd etmişdir. O, yazmışdır ki, "Bouzett dəqiq şəkildə bizim özümüzü necə görməyimizdir – biz özümüzdən nifrət edən, gender disforiyası olan varlıqlardan xoşbəxt və qürurlu qadınlara çevrildik".

Bouzett personajının ətrafında toplaşan maraqdan bir neçə gün sonra azarkeşlər "Luigi's Mansion" videooyunundakı "Kral Bu" (King Boo) personajının başına Super tac taxmış versiyasını, yəni qadın bədəninə sahib olan formasında rəsm əsərləri çəkməyə başlamışdılar. Buzett, Şahzadə Bu və ya  adında olan personajın ağ rəngli saçı, iti dişləri var idi. O, ağ rəngli paltar ilə ağ rəngli əlcək geyinmişdi. Buzett personajı Bouzett ilə oxşar dərəcədə maraq cəlb etmişdi.

"IGN" portalının mütəxəssisi Zaxari Rayan hər bir rəssamın işinə baxdıqca, internet fenomeninin sadə "Əgər Bouzer qız olsaydı, nə olardı?" sualından başqa şeylərə gedib çıxdığını qeyd etmişdir. O həmçinin, "tanımayacağınız çoxlu rəssamlar bir az öz əzələlərini göstərirlər" yazmışdır. Onlar sadəcə bu mövzuya oxşar rəsm əsərlərini populyarlaşdıra bilirlər. "Fairy Tail" manqa seriyasının müəllifi olan Hiro Maşima kimi rəssamlar da öz personajlarının əks-gender versiyalarını yaratmışdılar. O, trenddə iştirak edənlərə xəbərdarlıq vermişdir ki, "qanunla tabe olduqları müəllif hüququ sahiblərinə və şirkətlərə problem yaratmamaqda diqqətli olsunlar". O həmçinin, vurğulamışdır ki, azarkeş rəsmləri çəkmək istəyənlər nəşrçilər və digər əlaqəli partiyaların icazəsini almalıdırlar. Digər Yaponiya xəbər portalları müəllif hüquqları nəzdində qanuniliklərini müzakirə etmişdilər. Onlar xüsusilə də Bouzett personajının leqal olub olmamasını, bunun "Nintendo" şirkətinin müəllif hüquqlarını pozub pozmamasını müzakirə mövzusuna çevirmişdilər.

Azarkeşlərin personajı kanon etmək barədə keçirdikləri ərizələrə baxmayaraq, "Nintendo" şirkəti bunun haqqında bir fikir bildirməmişdir. Şirkət bəyan etmişdir ki, "internetə yüklənilən narahatedici rəsm əsərləri və digər şeylər haqqında bir fikir bildirməyəcəyik". Əlavə olaraq, oyunun buraxılışında tacın yalnız Toadettə təsir göstərmədiyi yazılan oyundaxili bir qeyd var idi. Buna baxmayaraq, videooyun publikasiyaları personaj ilə oyunun incəsənət kitabında istifadə edilməmiş "Super Mario Odyssey" konsepsiyası ilə qeyri-adi oxşarlığını ön plana çıxarmışdır.  Burada Bouzer yenə Piçin bədənini ələ keçirir və buna görə də o, Bouzerin bir neçə xüsusiyyətini özündə daşımalı olur. Bu, publikasiyaların "Nintendo" şirkətinin gələcəkdə konsepsiyanı daha dərindən araşdırmağı sualını verməsinə səbəb olmuşdur. Aleks Olni qeyd etmişdir ki, "Nintendo" şirkətinin bu personajı nə vaxtsa hansısa bir oyuna əlavə etməsi qeyri-mümkündür. Buna baxmayaraq, o, "Nintendo" şirkətinin trend ilə müəyyən bir tərzdə əlaqə qurmasını gözlədiyini vurğulamışdır. O, yazmışdır: "Mən düşünürəm ki, bu, maraqlı bir şey olar və "Nintendo" axır vaxtlar daha əyləncəyə meyilli olub".

"Newsweek" və "Know Your Meme" bu fenomeni "2018-ci ilin ən yaxşı 10 videooyunları"ndan biri adlandırmışdır. "Newsweek" redaktoru Stiven Asarx yazmışdır ki, "Bouzettin fendomlaşdırılması sadəcə qarşısıalınmaz yox, həm də ki məcburi idi". Onun fikrinə görə, əvvəllər internetdə qadın Bouzerin versiyaları olsa da, Bouzettin dizaynı "yeni bir şey" idi. "The Daily Dot" yazıçısı Ana Valens 2018-ci ildə bu internet fenomenini "insanların Tvitterdə qızmış olmağı qəbul etməsi"nin bir nümunəsi olaraq təsvir etmişdir. O, yazmışdır ki, "bu memin – güclü, əzələli bir cinayətkarın qüvvətli, lovğa bir qadına çevrilməsinin təbiəti transformasiya və feminizasiya fetişləri olan istifadəçiləri heyran etmişdir". Onun fikrinə görə, personajın normativ olmayan xarici görünüşü ona yaranan maraqa təsir göstərmişdir. "Metro" bu internet fenomenini "2018-ci ilin ən böyük 12 videooyun hekayəsi"ndən biri seçmişdir. Qəzetin heyəti bunu "ilin ən ağlagəlməyən videooyun hekayəsinin sözsüz qalibi" adlandırmışdır. Onlar bu internet fenomeninin həm "Nintendo" azarkeşləri arasındakı, həm də ki onlayn porno axtarış nəticələrindəki populyarlığını vurğulamışdır. Mem həmçinin, Yaponiyada keçirilən XVI Twitter Trend Mükafatlarında sürətli bir şəkildə populyarlaşmasına görə "İdarəedici Komitənin Xüsusi Mükafatı"nı qazanmışdır. "Ayyk92" daha sonra "Pixiv" və "Niconico" portallarından fiziki mükafat almışdır.

 Mükafatlar 
 Twitter Trend Mükafatları
 2018: İdarəedici Komitənin Xüsusi Mükafatı () — Bowsette.

 Həmçinin bax 
 Mem
 Liroy Cenkins
 Untitled Goose Game

 Qeydlər 

 İstinadlar 

 Xarici keçidlər 

 "Ayyk92" tərəfindən hazırlanmış orijinal komiks — Twitter saytında.


Kateqoriya:Uydurma şahzadələr
Kateqoriya:Mario franşizasına əsaslanan qeyri-rəsmi əsərlər
Kateqoriya:Kemonomimi
Kateqoriya:Videooyun memləri